Sinead Kerr. Sinead Houston Kerr (talaffuzi: "Sined Hyuston Ker;" 1978-yil 30-avgustda tugʻilgan) – Buyuk Britaniya vakili sifatida musobaqalarda qatnashgan sobiq ingliz muz raqqosasi. 2000-yilda ukasi John Kerr bilan juftlik hosil qilgan. Juftlik ikki karra (2009, 2011) Yevropa chempionatining bronza medali sohibi va 2004 – 2010-yillarda Britaniyaning milliy chempioni boʻlgan. 2010-yillarda Britaniyaning milliy chempioni boʻlgan. Juftlik 2006-yilda Italiyaning Turin shahrida boʻlib oʻtgan qishki Olimpiya oʻyinlarida 10-oʻrinni, 2010-yilda Kanadaning Vankuver shahrida boʻlib oʻtgan qishki Olimpiya oʻyinlarida 8-oʻrindan joy olgan. Kerrlar juftligi 2011-yil aprel oyida konkida uchishdan isteʼfoga chiqqan. Faoliyati. Sinead Kerr 8 yoshidan konkida uchishni boshlagan va taxminan bir yildan keyin figurali uchishga qiziqib qolgan. U 15 yoshida muz ustida raqs sport turi bilan shugʻullanishdan oldin yakka holda konkida uchuvchi sifatida mashq qilgan. John Kerr bilan. Sinead Kerr 2000-yilda ukasi John bilan juftlik hosil qilgan. Kerrlar 2000-yilda oʻzlarining birinchi British Nationals musobaqasida ishtirok etib, kumush medalni qoʻlga kiritgan va oʻzlarining xalqaro debyutida – Ondrej Nepala xotirasiga bagʻishlangan 2000 Ondrej Nepela Memorial turnirida toʻrtinchi oʻrinni egallagan. Juftlik 2001-yilda oʻzlarining ilk Britaniya chempionligini qoʻlga kiritgan va oʻzlarining birinchi Yevropa chempionatida kuchli oʻntalikka kirgan hamda 2004-yilgi Jahon chempionatida oʻn toʻrtinchi oʻrindan joy olgan. Juftlik 2005-yilgi Jahon chempionatida bellashib,12-oʻringa koʻtarilgan. Ular Jayne Torvill va Christopher Dean juftligidan keyin Yevropa chempionatida kuchli oʻnlikka kirgan birinchi britaniyalik muz raqqoslari boʻlgan. Kerrlar 2009 – 2010-yillarda oʻzlarining ilk Gran-pri finaliga yoʻllanma oldilar va u yerda 4-oʻrindan joy oldilar. JuftlikYevropa chempionatida 5-oʻrin, 2010-yilgi Qishki Olimpiada oʻyinlarida 8-oʻrin va Jahon chempionatida ham 5-oʻrinni egallagan. Natijalari. "GP: Gran-pri"